- Guanyou Zhou a făcut praf mașina Sauber în a 3-a sesiune de calificări a MP al Arabiei Saudite
- Au fost momente de panică la Jeddah
Guanyou Zhou a făcut praf mașina Sauber în a 3-a sesiune de antrenamente a MP al Arabiei Saudite, care se vede LIVE în AntenaPLAY.
În ultimul sfert de oră al antrenamentelor de la Jeddah, Zhou a fost protagonistul unui moment șocant. A pierdut controlul mașinii și s-a izbit într-un parapet, iar steagul roșu a fost fluturat imediat.
Guanyou Zhou a făcut praf mașina Sauber în a 3-a sesiune de antrenamente a MP al Arabiei Saudite
După accidentul din a 3-a sesiune de antrenamente a Marelui Premiu de Formula 1™️ din Arabia Saudită, Guanyou Zhou a ieșit din mașină, iar aceasta a fost ridicată de pistă cu o macara.
După accident, chinezul a transmis următorul mesaj, prin radio:
"Scuze! Am pierdut mașina. Nu știu ce s-a întâmplat. În rest, sunt ok!"
Sauber a primit astfel o lovitură incredibilă înainte de calificările pentru cursa care va avea loc sâmbătă.
Antena 3 CNN va transmite calificările Marelui Premiu al Arabiei Saudite, vineri, 8 martie, de la ora 19.00 şi apoi cursa, sâmbătă, 9 martie, de la ora 19.00. Antrenamentele de pe 7 şi 8 martie pot fi urmărite integral pe AntenaPLAY, pe canalul de sport AS şi pe cel dedicat.
Schimbare de ultim moment la Ferrari, înaintea Marelui Premiu al Arabiei Saudite
A avut loc o schimbare de ultim moment la Ferrari, înaintea Marelui Premiu al Arabiei Saudite. Carlos Sainz se confruntă cu probleme medicale şi va fi înlocuit de Oliver Bearman, pilotul din Formula 2.
Oliver Bearman îşi va face debutul în Formula 1. Pilotul de doar 18 ani a pilotat în academia celor de la Ferrari, iar în Formula 2, concurează pentru Prema Racing.
În calificările pentru Marele Premiu de Formula 2, din Arabia Saudită, acesta a obţinut pole-position-ul.
"Oliver Bearman e gata să-şi facă debutul în Formula 1, şi va păşi în locul lui Carlos Sainz.
Carlos a fost diagnosticat cu apendicită şi va avea nevoie de operaţie. Să te recuperezi repede, Carlos", se arată în anunţul postat pe pagina oficială a Formulei 1, pe Instagram.
În prima sesiune de antrenamente de joi, Max Verstappen a încheiat pe primul loc. Campionul mondial en-titre a înregistrat timpul de 1:29.659, iar pe locul secund, la o aproape două zecimi distanţă, s-a clasat Fernando Alonso.
În a doua sesiune de antrenamente de vineri, care s-a văzut live tot în AntenaPLAY, Fernando Alonso a înregistrat cel mei bun timp, 1:28.827, fiind urmat de George Russell. Max Verstappen a încheiat pe locul trei, în timp ce Lewis Hamilton s-a clasat tot pe opt.